Tabellen lyver ikke, og når Superligaen fredag skydes igang indtager AaB ligaens andenplads. Det nordjyske flagskib lukkede efteråret med en 5-0-sejr over Viborg, og det kan Allan Gaarde ikke dy sig for at nævne i premiereafsnittet på Fodboldmagasinet 4:4:2. Her er sportscheferne fra FC Midtjylland, Viborg FF og selvfølgelig AaB i studiet til en snak om forårssæsonen og bliver blandt andet spurgt, hvordan de vil have det, hvis tabellen ser ud, som den gør nu, om 15 runder. - Så ville I se nogle jublende nordjyder, siger Allan Gaarde. Se hele programmet ovenfor.

Opsummering:
AaB's sportschef vil holde det momentum, man gik ud af efteråret med.